Meskañ a ra Eluveitie tonioù hengounel keltiek gant death metal a-boz. Implijout a reont binvioù hengounel evel ar violon, ar fleüt iwerzhonat, ar binioù pe ar rebed. Dont a ra an tonioù hengounel a implijont eus mammennoù a bep seurt, evel reelioù iwerzhonat. Tonioù breizhat a gaver ivez, da skwer er ganaouenn Inis Mona (albom Slania), a adimplij ton Tri Martolod, pe er ganaouenn Luxtos (albom Helvetios), a adimplij La Jument de Michao. Zoken mard eo peurvuiañ o zestennoù e saozneg e kaver ivez komzoù er galianeg, ur yezh geltiek varv. A-wechoù eo kemmesket an div yezh en hevelep kanaouenn. En albom Evocation I: The Arcane Dominion neus nemet ar chentañ ganaouenn (Sacrapos – At First Glance) neo ket e galianeg. Diazezet eo o chomzoù war hen destennoù skrivet e galianeg evel pedennoù, aspedennoù dan doueed pe goustladurioù.[32] Kanaouennoù all, evel Slania Songa zo en ur galianeg adsavet. 